**มาร์ธาแห่งเดนมาร์ก** หรือ **มาร์เกรเธอแห่งเดนมาร์ก** (ค.ศ. 1277 - 2 มีนาคม หรือ 3 ตุลาคม ค.ศ. 1341) ทรงเป็นเจ้าหญิงเดนมาร์ก และเป็นสมเด็จพระราชินีแห่งสวีเดน จากการอภิเษกสมรสกับพระเจ้าบีร์เยอแห่งสวีเดน เมื่อประสูติทรงมีพระนามว่า *มาร์เกรเธอ อีริคสแด็ทเทอร์* (เดนมาร์ก: *Margrete Eriksdatter*) แต่ในสวีเดนทรงถูกเรียกว่า *มาร์ธา* (สวีเดน: *Märta*) และทรงเป็นที่รู้จักในประวัติศาสตร์ในชื่อ พระราชินีมาร์ธา พระนางทรงได้รับการกล่าวของว่าเป็นสมเด็จพระราชินีที่มีอิทธิพลทางการเมืองสูงสุด และเป็นบุคคลสำคัญในเหตุการณ์กลเกมฮอตูนาและงานเลี้ยงนูเชอปิง

พระชนม์ชีพ
----------

### ช่วงต้นพระชนม์ชีพ

เจ้าหญิงมาร์เกรเธอแห่งเดนมาร์ก หรือ มาร์ธา ทรงเป็นพระราชธิดาในพระเจ้าอีริคที่ 5 แห่งเดนมาร์ก กับอักเนสแห่งบรันเดินบวร์ค และเป็นพระขนิษฐาในพระเจ้าอีริคที่ 6 แห่งเดนมาร์ก ในค.ศ. 1282 กษัตริย์เดนมาร์กและกษัตริย์สวีเดนได้กลับมาสานสัมพันธ์กันอย่างสันติ และตกลงกันให้เจ้าหญิงมาร์ธาเสกสมรสกับเจ้าชายบีร์เยอ รัชทายาทในราชบัลลังก์สวีเดน ในค.ศ. 1284 สมเด็จพระสันตะปาปาทรงประทานให้มีการเสกสมรสครั้งนี้ ในค.ศ. 1288 ที่เมืองเฮลซิงบอรย์ มีการสร้างพันธมิตรจากการเสกสมรสระหว่างราชวงศ์เดนมาร์กกับราชวงศ์สวีเดน คือระหว่าง กษัตริย์อีริคที่ 6 พระเชษฐาของพระนาง อภิเษกสมรสกับเจ้าหญิงอิงเงอบอร์ก มักนุสด็อทเทอร์แห่งสวีเดน ซึ่งมีกำหนดการอภิเษกสมรสในค.ศ. 1296

ตามพงศาวดารอีริค เจ้าหญิงมาร์ธาได้เสด็จออกจากเดนมาร์กหลังจากมีการประกาศพิธีหมั้นแล้ว และทรงใช้พระชนม์ชีพในวัยเยาว์ที่ราชสำนักสวีเดน แต่ก็ไม่มีข้อมูลทราบแน่ชัดว่าพระนางเสด็จออกจากเดนมาร์กเมื่อใด แต่คาดว่าอาจจะก่อนพระราชบิดาของพระนางจะสวรรคตใน ค.ศ. 1286

### สมเด็จพระราชินี

พระราชพิธีอภิเษกสมรสระหว่างเจ้าหญิงมาร์ธากับกษัตริย์บีร์เยอจัดขึ้นในเมืองสตอกโฮล์ม วันที่ 25 พฤศจิกายน ค.ศ. 1298 พระราชพิธีอภิเษกสมรสมีรายละเอียดที่ซับซ้อนมาก โดยมีขบวนเหล่าอัศวิน โรงละครสมัครเล่นของพวกขุนนาง กษัตริย์ทรงสถาปนาพระราชอนุชาทั้งหลายเป็นดยุก พระนางมาร์ธาทรงได้รับการสรรเสริญเนื่องจากพระนางไม่ทรงร้องขอใดๆ นอกจากขอให้ปล่อยตัวมักนุส อัลโกต์สัน ขุนนางซึ่งถูกจับกุมด้วยข้อหาลักพาตัวเจ้าสาวที่เกิดตั้งแต่ ค.ศ. 1288 พระนางทรงได้รับที่ดินเป็นสินสมรสอย่างที่คาดไม่ถึง ประกอบด้วย เฟียดรุนดาลันด์ (อุปป์ลันด์ตะวันตก) และเอียนเชอปิง เป็นที่ดินศักดินาส่วนพระองค์ ซึ่งพระนางทรงได้รับพระราชทานใน ค.ศ. 1300 พระนางได้รับการสวมมงกุฎเป็นสมเด็จพระราชินีแห่งสวีเดนที่เซอเดอร์เชอปิง วันที่ 2 ธันวาคม ค.ศ. 1302

พระราชินีมาร์ธาและกษัตริย์บีร์เยอทรงเจริญพระชันษามาด้วยกัน และพระชนม์ชีพสมรสก็มีความสุข พระนางทรงได้รับการบรรยายว่าทรงมีอิทธิพลใหญ่หลวงเหนือพระราชสวามีและกิจการของรัฐ และทรงได้รับการบรรยายว่าทรงเป็นผู้กระตือรือร้นทางการเมือง ในค.ศ. 1304 สมเด็จพระราชินีมาร์ธาแห่งสวีเดน และสมเด็จพระราชินีอิงเงอบอร์กแห่งเดนมาร์ก ซึ่งเป็นพระเชษฐภคินีของพระสวามี ทรงเข้าร่วมการประชุมที่พรมแดนระหว่างกษัตริย์บีร์เยอและกษัตริย์อีริคที่ 6 ที่คนาเรด หรือ ฟาแกร์ดาลา ในวาระนี้เจ้าชายมักนุสแห่งสวีเดน พระราชโอรสองค์ใหญ่ของพระนางได้รับการประกาศเป็นรัชทายาทราชบัลลังก์สวีเดน 

ในวันที่ 29 กันยายน ค.ศ. 1306 พระราชินีมาร์ธาและกษัตริย์บีร์เยอทรงได้รับเชิญให้เข้าร่วมงานเฉลิมฉลอง แต่จากนั้นทรงถูกจับกุมโดยเจ้าชายอีริค ดยุกแห่งเซอเดร์มันลันด์และเจ้าชายวัลเดมาร์ ดยุกแห่งฟินแลนด์ ซึ่งเป็นเหล่าพระราชอนุชาของกษัตริย์ ในช่วงนี้คือเหตุการณ์กลเกมฮอตูนาและทรงถูกนำไปจองจำที่ปราสาทนูเชอปิง โดยดยุกทั้งสองทรงยึดพระราชอำนาจของอาณาจักร พระราชโอรส 2 พระองค์และพระราชธิดา 1 พระองค์ได้ถูกจองจำด้วย ในขณะที่เจ้าชายมักนุส พระราชโอรสองค์ใหญ่ซึ่งเป็นองค์รัชทายาทได้เสด็จหนีไปยังเดนมาร์ก มีการทำสนธิสัญญากันระหว่างกษัตริย์เดนมาร์ก พระเชษฐาของพระราชินีมาร์ธา กับเหล่าดยุกในปีถัดมา เหล่าพระราชอนุชาในพระสวามีได้รับรองสิทธิในการครอบครองทรัพย์สินที่เป็นส่วนของพระนาง และในค.ศ. 1308 พระราชินีมาร์ธาและกษัตริย์บีร์เยอทรงได้รับการปล่อยพระองค์

มีบันทึกว่าสมเด็จพระราชินีมาร์ธาทรงมีบทบาทสำคัญในเหตุการณ์งานเลี้ยงนูเชอปิง ค.ศ. 1317 ซึ่งกษัตริย์และพระราชินีทรงแก้แค้นเหล่าดยุก โดยทรงเชิญพระราชอนุชาทั้งสองมาร่วมงานเฉลิมฉลอง หลังจากนั้นทรงมีรับสั่งให้จับกุมทั้งสองพระองค์และพระราชอนุชาทั้งสองสิ้นพระชนม์ในที่คุมขังใต้ดิน และข้อเท็จจริงชี้ชัดว่าพระราชินีทรงเป็นผู้วางแผนการณ์เบื้องหลัง ตามพงศาวดารอีริค สมเด็จพระราชินีมาร์ธาและโยฮัน บรุนโคว์ ข้าราชสำนักของกษัตริย์เป็นผู้ริเริ่มให้ทำการจับกุมเหล่าดยุก แต่พงศาวดารลือเบ็ค อ้างว่า พระนางทรงมีอิทธิพลเหนือกษัตริย์บีร์เยอให้ดำเนินการซึ่งได้รับการสนับสนุนจากกษัตริย์เดนมาร์ก พระเชษฐาของพระนาง *พงศาวดารอีริค* บรรยายว่าพระราชินีทรงให้การต้อนรับเหล่าพระราชอนุชาของกษัตริย์ด้วยคำมั่นว่า พระนางทรงรักพวกเขาราวกับเป็นพระอนุชาโดยสายเลือดเดียวกัน พงศาวดารยังกล่าวถึงบทบาทของพระนางในงานเฉลิมฉลองที่บรรยายว่า "ทุกๆ คนเต้นรำตั้งแต่จากในบ้านไปจนถึงนอกบ้าน พระราชินีไม่เคยดูมีความสุขเช่นนี้มาก่อน" ความอารมณ์ดีของพระนางถูกมองว่าเป็นสัญญาณแสดงความกระหายอย่างโหดเหี้ยมที่พระนางและพระราชสวามีต้องการแก้แค้นความอัปยศจากกลเกมฮอตูนา และทรงวางแผนจับกุมตัวดยุกทั้งสองกลางงานเฉลิมฉลอง

แต่การปลงพระชนม์เหล่าดยุก ได้ทำให้เกิดความขัดแย้งกับ 2 ดัชเชส พระชายาม่ายของดยุกทั้งสอง คือ เจ้าหญิงอิงเงอบอร์ก โฮกุนสแด็ทเทอร์แห่งนอร์เวย์ ดัชเชสม่ายแห่งเซอเดร์มันลันด์และเจ้าหญิงอิงเงอบอร์ก อีริคสแด็ทเทอร์แห่งนอร์เวย์ ดัชเชสม่ายแห่งฟินแลนด์ ได้รวมกำลังได้ชัยชนะเหนือกองทัพกษัตริย์ใน ค.ศ. 1318 กษัตริย์และราชินีเสด็จหนีไปเกาะเกิตลันด์ และจากนั้นเสด็จไปยังเกาะเชลลันด์ เดนมาร์ก พร้อมพระราชโอรสธิดา ส่วนโอรสในอดีตดยุกและดัชเชสม่ายแห่งเซอเดร์มันลันด์ได้รับการสถาปนาขึ้นเป็นพระมหากษัตริย์สวีเดน

### ลี้ภัย

ศิลาจารึกบนหลุมฝังพระศพของอดีตพระราชินีมาร์ธาและอดีตกษัตริย์บีร์เยอ ในค.ศ. 1582 ที่โบสถ์นักบุญเบ็นท์, ริงสเต็ด (จารึกนี้ไม่ได้ถูกวางบนที่ฝังพระศพจริง)

วันที่ 4 กันยายน ค.ศ. 1318 กษัตริย์อีริคที่ 6 แห่งเดนมาร์กทรงพระราชทานตำหนักและที่ดินในยารุป บนคาปสมุทรจัตแลนด์แก่อดีตพระราชินีสวีเดนเป็นรายได้แก่พระนาง ปีถัดมากษัตริย์อีริคที่ 6 พระเชษฐาของพระนางได้เสด็จสวรรคต ราชบัลลังก์ได้ส่งผ่านไปยังพระเจ้าคริสตอฟเฟอร์ที่ 2 แห่งเดนมาร์ก พระราชอนุชาของพระนาง มีรายงานว่า อดีตพระราชินีมาร์ธาทรงมีความสัมพันธ์กับกษัตริย์พระองค์ใหม่ที่ไม่ค่อยดีนัก เนื่องจากอาจเป็นเพราะในอดีต กษัตริย์คริสตอฟเฟอร์เคยสนับสนุนเหล่าเจ้าชายดยุกสวีเดนในการต่อต้านกษัตริย์อีริคแห่งเดนมาร์ก แต่ถึงกระนั้นกษัตริย์คริสตอฟเฟอร์ที่ 2 ทรงพระราชทานตำหนักสเปเกอบอร์กที่สแกร์สคอร์ บนเกาะเชลลันด์ แก่อดีตพระราชินีมาร์ธาและอดีตกษัตริย์บีร์เยอ โดยมีเขตการปกครองสองแห่ง

อดีตพระราชินีมาร์ธาทรงตกพุ่มหม้ายใน ค.ศ. 1321 เหมือนว่า พระนางทรงต้องเสด็จติดตามกษัตริย์คริสตอฟเฟอร์ที่ 2 เมื่อกษัตริย์ทรงลี้ภัยไปยังดินแดนเยอรมัน ค.ศ. 1326 และไม่ทรงได้เสด็จกลับเดนมาร์กเป็นเวลา 3 ปี ในค.ศ. 1329 พระนางทรงได้รับการรับรองว่าจะมีการคืนทรัพย์สินให้แก่พระนาง ใน ค.ศ. 1332 กษัตริย์คริสตอฟเฟอร์ที่ 2 เสด็จสวรรคต และเดนมาร์กตกอยู่ในภาวะวุ่นวายของสมัยไร้กษัตริย์ ไม่มีการบันทึกถึงพระนางในช่วงเวลานี้ แต่ในช่วงปีต่อๆ มา ซึ่งเป็นวาระบั้นปลายพระชนม์ชีพ พระนางทรงปลีกพระองค์ไปประทับที่อารามสโคฟคลอสเตอที่ไนส์วืดบนเกาะเชลลันด์

เจ้าชายอีริคแห่งสวีเดน อัครพันธบริกรแห่งอุปซอลา พระราชโอรสองค์ที่สองของพระนางสิ้นพระชนม์ขณะลี้ภัยใน ค.ศ. 1319 ส่วนใน ค.ศ. 1320 เจ้าชายมักนุสแห่งสวีเดน พระราชโอรสองค์ใหญ่เสด็จกลับสวีเดน เพื่อชิงราชบัลลังก์คืน ซึ่งทำให้ทรงถูกจับประหารชีวิตด้วยการตัดพระเศียร พงศาวดารกล่าวถึงพระราชธิดาทั้งสองของพระนางคือ เจ้าหญิงอักเนสและเจ้าหญิงคาทารีนาเพียงน้อยนิดเท่านั้น เรื่องของเจ้าหญิงคาทารีนา พระราชธิดาองค์สุดท้องนั้นไม่มีการกล่าวถึงอีกเลย และที่รู้เพียงพระราชธิดาองค์ใหญ่คือ เจ้าหญิงอักเนสแห่งสวีเดน ที่ระบุว่า กษัตริย์เดนมาร์ก ซึ่งเป็นพระญาติของเจ้าหญิงได้พระราชทานที่ดินอารามสลันเงอรัป เพื่อให้พระนางดูแลใน ค.ศ. 1344

พระศพของอดีตพระราชินีมาร์ธาได้รับการฝังที่โบสถ์นักบุญเบ็นท์, ริงสเต็ด

พระราชโอรส-ธิดา
---------------

* เจ้าชายมักนุสแห่งสวีเดน (ค.ศ. 1300 - 1320) ถูกประหารชีวิตในสวีเดน
* เจ้าชายอีริคแห่งสวีเดน (สิ้นพระชนม์ ค.ศ. 1319) เป็นอัครพันธบริกรแห่งอุปซอลา สิ้นพระชนม์ในช่วงลี้ภัย
* เจ้าหญิงอักเนสแห่งสวีเดน (สิ้นพระชนม์หลัง ค.ศ. 1344) เป็นแม่ชีแห่งอารามสลันเงอรัป
* เจ้าหญิงคาทารีนาแห่งสวีเดน (สิ้นพระชนม์หลัง ค.ศ. 1320)

เชิงอรรถ
--------

1. ↑  Märta, Svenskt biografiskt lexikon (art av Hans Gillingstam), hämtad 2016-09-06.
2. ↑  Märta, Svenskt biografiskt lexikon (art av Hans Gillingstam), hämtad 2016-09-06.
3. ↑  Märta, Svenskt biografiskt lexikon (art av Hans Gillingstam), hämtad 2016-09-06.
4. ↑  Märta, Svenskt biografiskt lexikon (art av Hans Gillingstam), hämtad 2016-09-06.
5. ↑  Märta, Svenskt biografiskt lexikon (art av Hans Gillingstam), hämtad 2016-09-06.
6. ↑  Märta, Svenskt biografiskt lexikon (art av Hans Gillingstam), hämtad 2016-09-06.
7. ↑  Märta, Svenskt biografiskt lexikon (art av Hans Gillingstam), hämtad 2016-09-06.
8. ↑  Märta, Svenskt biografiskt lexikon (art av Hans Gillingstam), hämtad 2016-09-06.
9. ↑  Märta, Svenskt biografiskt lexikon (art av Hans Gillingstam), hämtad 2016-09-06.
10. ↑  Christer Öhman (Swedish): Helgon, bönder och krigare. Berättelser ur den svenska historien (Saints, farmers and warriors. Stories from the history of Sweden)
11. ↑  Märta, Svenskt biografiskt lexikon (art av Hans Gillingstam), hämtad 2016-09-06.
12. ↑  Märta, Svenskt biografiskt lexikon (art av Hans Gillingstam), hämtad 2016-09-06.
13. ↑  Märta, Svenskt biografiskt lexikon (art av Hans Gillingstam), hämtad 2016-09-06.
14. ↑  Märta, Svenskt biografiskt lexikon (art av Hans Gillingstam), hämtad 2016-09-06.
15. ↑  Christer Öhman: *Helgon, bönder och krigare. Berättelser ur den svenska historien* [Saints, peasants and warriors. Stories from the Swedish history], 1994
16. ↑  Märta, Svenskt biografiskt lexikon (art av Hans Gillingstam), hämtad 2016-09-06.
17. ↑  Märta, Svenskt biografiskt lexikon (art av Hans Gillingstam), hämtad 2016-09-06.
18. ↑  Christer Öhman: *Helgon, bönder och krigare. Berättelser ur den svenska historien* [Saints, peasants and warriors. Stories from the Swedish history], 1994
19. ↑  Christer Öhman: *Helgon, bönder och krigare. Berättelser ur den svenska historien* [Saints, peasants and warriors. Stories from the Swedish history], 1994
20. ↑  Christer Öhman: *Helgon, bönder och krigare. Berättelser ur den svenska historien* [Saints, peasants and warriors. Stories from the Swedish history], 1994
21. ↑  Märta, Svenskt biografiskt lexikon (art av Hans Gillingstam), hämtad 2016-09-06.
22. ↑  Engberg, Niels (2014). "Erik 4. Plovpenning og Jutta". ใน Kryger, Karin (บ.ก.). *Danske kongegrave I*. Selskabet til Udgivelse af danske Mindesmærker. pp. 322–335 (p. 323 in particular).
23. ↑  Märta, Svenskt biografiskt lexikon (art av Hans Gillingstam), hämtad 2016-09-06.
24. ↑  Märta, Svenskt biografiskt lexikon (art av Hans Gillingstam), hämtad 2016-09-06.
25. ↑  Märta, Svenskt biografiskt lexikon (art av Hans Gillingstam), hämtad 2016-09-06.
26. ↑  Märta, Svenskt biografiskt lexikon (art av Hans Gillingstam), hämtad 2016-09-06.
27. ↑  Märta, Svenskt biografiskt lexikon (art av Hans Gillingstam), hämtad 2016-09-06.
28. ↑  Märta, Svenskt biografiskt lexikon (art av Hans Gillingstam), hämtad 2016-09-06.

อ้างอิง
-------

* Svensk Uppslagsbok, 1947 års utgåva. [Swedish dictionary, 1947 edition] 1947 (Swedish)
* Wilhelmina stålberg (Swedish): *Anteqningar om svenska qvinnor* [Notes on Swedish women]
* Dick Harrison (Swedish): *Jarlens sekel* [The century of the jarl]
* Christer Öhman: *Helgon, bönder och krigare. Berättelser ur den svenska historien* [Saints, peasants and warriors. Stories from the Swedish history], 1994
* 


| ก่อนหน้า |  | มาร์ธาแห่งเดนมาร์ก |  | ถัดไป |
| --- | --- | --- | --- | --- |
| **ว่างตำแหน่งก่อนหน้าเฮลวิกแห่งฮ็อลชไตน์** |  |  **สมเด็จพระราชินีแห่งสวีเดน** (ค.ศ. 1298–1318) |  | **ว่างตำแหน่งถัดไปบล็องช์แห่งนามูร์** |

| * ด
* ค
* ก
คู่อภิเษกสมรสในพระมหากษัตริย์สวีเดน |
| --- |
| 
* Sigrid the Haughty/สเวโตสลาวา\*^ *(ปลายคริสต์ศตวรรษที่ 10)*
* ออด ฮากอนสด็อทเทียแห่งเลด *(990s–995)*
* แอสตริดแห่งโอโบไทต์ *(1000–1022)*
* กุนน์ฮิลด์ สเวนสด็อททีร์^ *(1022–1050)*
* แอสตริด นียัลสด็อทเทอร์ *(1050–1060)*
* เฮเลนา ซิกทอร์นสด็ทเทอ *(1079–1084)*
* บลอทสทูลกา *(1084–1087)*
* เฮเลนา ซิกทอร์นสด็อทเทอ *(1088–1105)*
* อิงเงอเกิร์ดแห่งนอร์เวย์^ *(1105–1118)*
* รัญฮิลด์ ฮัลสเตนสดอทเทอ *(1105–1117)*
* อูล์ฟฮิลด์ โฮกุนสด็อทเทอร์^ *(1117–1125)*
* รีเชซาแห่งโปแลนด์ *(1127–1130)*
* อูล์ฟฮิลด์ โฮกุนสด็อทเทอร์^ *(1134–1148)*
* รีเชซาแห่งโปแลนด์ *(1148–1156)*
* คริสตินา บียอร์นสเด็ทเทอร์ *(1156–1160)*
* บริจิดา ฮารัลด์สด็อทเทอร์ *(1160–1161)*
* คริสทีน สติคสเด็ทเทอร์ *(1163/1164–1167)*
* เซซิเลีย โยฮันสด็อทเทอร์ *(1167–1190)*
* เบเนดิกตา เอบเบสด็อทเทอร์ *(1196–1199/1200)*
* อินเกรกราด เบอร์เกอร์สด็อทเทอร์ *(1200–1208)*
* ริเชซาแห่งเดนมาร์ก *(1210–1216)*
* เฮเลนา ปีเดอร์สแด็ทเทอร์ สแตรงก์ *(1229–1234)*
* แคทเทอรีน ซูนาด็อทเทอร์ *(1243/1244–1250)*
* โซเฟียแห่งเดนมาร์ก *(1260–1275)*
* เฮลวิกแห่งฮ็อลชไตน์ *(1276–1290)*
* มาร์ธาแห่งเดนมาร์ก *(1298–1318)*
* บล็องช์แห่งนามูร์ *(1335–1363)*
* เบียทริซแห่งบาวาเรีย *(1356–1359)*
* มาร์เกรเธอแห่งเดนมาร์ก\* *(1363–1364)*
* ริชาร์ดิสแห่งชเวรีน *(1365–1377)*
* ฟิลิปปาแห่งอังกฤษ\*^ *(1406–1430)*
* โดโรเธียแห่งบรันเดินบวร์ค\*^ *(1445–1448)*
* Karin Karlsdotter *(1448)*
* Merete Lydekedatter *(1448)*
* คาทารีนา คาร์ลสด็อทเทอร์ *(1448–1450)*
* โดโรเธียแห่งบรันเดินบวร์ค\*^ *(1457–1464)*
* Elin Gustavsdotter *(1466–1467)*
* Christina Abrahamsdotter *(1470)*
* Ingeborg Tott *(1470–1497)*
* Christina of Saxony\*^ *(1497–1501)*
* Ingeborg Tott *(1501–1503)*
* Mette Dyre *(1504–1512)*
* คริสตินาแห่งแซ็กโซนี *(1512–1520)*
* อิซาเบลลาแห่งออสเตรีย\*^ *(1520–1521)*
* แคทเทอรีนแห่งแซ็กซ์-เลาว์เบิร์ก *(1531–1533)*
* มาร์กาเร็ตธาเลยอนฮุฟวุด *(1536–1551)*
* คาทารีนา สเต็นบ็อก *(1552–1560)*
* คาริน แมนสด็อทเทอร์ *(1567–1568)*
* แคทเทอรีน จากีเลียน *(1568–1583)*
* กุนนิลา บีเอลเก *(1585–1592)*
* อานน์แห่งออสเตรีย *(1592–1598)*
* คริสตินาแห่งฮ็อลชไตน์-ก็อตท็อป *(1599/1604–1611)*
* มาเรีย เอเลโอนอราแห่งบรันเดินบวร์ค *(1620–1632)*
* เฮดวิก เอเลโอนอราแห่งฮ็อลชไตน์-ก็อตท็อป *(1654–1660)*
* อูลริกา เอเลโอนอราแห่งเดนมาร์ก *(1680–1693)*
* เฟรเดอริกแห่งเฮสส์-คัสเซิล *(1718/1719–1720)*
* อูลริกา เอเลโอนอรา *(1720–1741)*
* หลุยเซอ อูลริเคอแห่งปรัสเซีย *(1751–1771)*
* โซเฟีย มักดาลีนาแห่งเดนมาร์ก *(1771–1792)*
* เฟรเดริกาแห่งบาเดน *(1797–1809)*
* เฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อป\* *(1809–1818)*
* เดซีเร คลารี\* *(1818–1844)*
* โจเซฟีนแห่งเลาช์เทนเบิร์ก\* *(1844–1859)*
* ลูอีสแห่งเนเธอร์แลนด์\* *(1859–1871)*
* โซเฟียแห่งนัสเซา\* *(1872–1907)*
* วิกตอเรียแห่งบาเดิน *(1907–1930)*
* ลูอีส เมานต์แบ็ตเทน *(1950–1965)*
* ซิลเวีย ซอมแมร์ลัธ *(1976–ปัจจุบัน)*

 |
| 
* \* *ทรงเป็นสมเด็จพระราชินีแห่งนอร์เวย์ด้วย*
* ^ *ทรงเป็นสมเด็จพระราชินีแห่งเดนมาร์กด้วย*

 |